# Hodnotenie žiadostí o poskytnutie prostriedkov mechanizmu na podporu obnovy a odolnosti

**Komponent 8: Zvýšenie výkonnosti slovenských vysokých škôl**

**Investícia 1: Investičná podpora pri strategickom rozvoji vysokých škôl**

Hodnotiace kritériá sú tematicky zoskupené do troch hlavných oblastí, ktoré sú vzájomne odlíšené váhou celkového počtu bodov, ktoré je v rámci každého kritéria možné získať.

Žiadosti budú posudzované najmä v porovnaní s „ideálom“ až sekundárne sa bude zohľadňovať porovnanie medzi žiadosťami.

## Hodnotiace kritériá

|  |  |  |
| --- | --- | --- |
|  **Kategória** |  **Váha** | **Poznámky** |
| 1. **Spájanie**
2. Kvalita rozpracovania cestovnej mapy (20b)
3. Integrácia a optimalizácia procesov a systémov vysokých škôl (20b)
4. Profilácia a poslanie novovzniknutej vysokej školy (20b)
 | 60 b | Hodnotené za **celú** **žiadosť** |
| 1. **Excelentnosť**

A. Pridaná hodnota projektu (30b)B. Súčasná úroveň excelentnosti (10b) | 40 b | Hodnotené za **celú žiadosť** |
| 1. **Kvalita stavby**
2. Pripravenosť (15 b)
3. Uskutočniteľnosť (15 b)
4. Cena za m2 / Hospodárnosť (20 b)
5. Energetická úspora (10 b)
 | 60 b | Hodnotené za každú **budovu** alebo **súbor** budov / aktivitu |
|  **Maximálny súčet bodov** | **160 b** |

## Hodnotiace kritériá

Pre zabezpečenie jednotného postupu hodnotiteľov v prideľovaní bodového hodnotenia podľa jednotlivých tematických oblastí, pripájame kľúč na hodnotenie v podobe zoznamu podoblastí, ktoré musí hodnotiteľ pri hodnotení zohľadniť.

### SPÁJANIE (max. 60 bodov)

#### Kvalita rozpracovania cestovnej mapy (20b)

Odborný hodnotiteľ pre oblasť “projektový manažment” hodnotí v prílohe ŽoPPM č. 3 - Cestovná mapa, tieto indikatívne kritériá - obsiahnutie všetkých kľúčových aktivít, dostatočný detail k uvedeným aktivitám, relevantnosť aktivít cestovnej mapy vzhľadom na všeobecný cieľ spájania škôl, vzájomný súlad aktivít cestovnej mapy, uskutočniteľnosť naplánovaných aktivít.

**Orientačná tabuľka bodového ohodnotenia kritérií**

|  |  |
| --- | --- |
| 0 bodov | žiadosť vôbec nespĺňa dané kritérium |
| 1 - 5 bodov | žiadosť čiastočne spĺňa dané kritérium  |
| 6 - 12 bodov | žiadosť priemerne spĺňa dané kritérium  |
| 13 - 17 bodov |  žiadosť veľmi dobre spĺňa dané kritérium  |
| 18 - 20 bodov | žiadosť výnimočne spĺňa dané kritérium |

#### Integrácia a optimalizácia procesov a systémov vysokých škôl (20b)

Odborný hodnotiteľ pre oblasť “vysoké školstvo” hodnotí vo formulári ŽoPPM posúdením časti 3 - Súčasný stav a časti 4 – Cieľový stav, dôraz, podrobnosť a kvalitu popisu integrácie súčasných systémov, infraštruktúrnych, a výskumných kapacít jednotlivých zapojených vysokých škôl, do nového jednotného systému a inštitucionálneho rámca vysokej školy vytvorenej spojením zapojených vysokých škôl.

**Orientačná tabuľka bodového ohodnotenia kritérií**

|  |  |
| --- | --- |
| 0 bodov | žiadosť vôbec nespĺňa dané kritérium |
| 1 - 5 bodov | žiadosť čiastočne spĺňa dané kritérium  |
| 6 - 12 bodov | žiadosť priemerne spĺňa dané kritérium  |
| 13 - 17 bodov |  žiadosť veľmi dobre spĺňa dané kritérium  |
| 18 - 20 bodov | žiadosť výnimočne spĺňa dané kritérium |

#### Profilácia a poslanie novovzniknutej vysokej školy (20b)

Odborný hodnotiteľ pre oblasť “vysoké školstvo” hodnotí vo formulári ŽoPPM posúdením časti 2 - Východiská dlhodobej stratégie vysokej škôl a časti 4 – Cieľový stav, mieru detailu profilácie a poslania novovzniknutej vysokej školy vytvorenej spojením vysokých škôl zapojených do projektu, nadväznosť na súčasné aktivity a odborné profily zapojených vysokých škôl, mieru inovácie v oblasti profilácie novovzniknutej vysokej školy odôvodnenú vzhľadom na cieľ spájania.

**Orientačná tabuľka bodového ohodnotenia kritérií**

|  |  |
| --- | --- |
| 0 bodov | žiadosť vôbec nespĺňa dané kritérium |
| 1 - 5 bodov | žiadosť čiastočne spĺňa dané kritérium  |
| 6 - 12 bodov | žiadosť priemerne spĺňa dané kritérium  |
| 13 - 17 bodov |  žiadosť veľmi dobre spĺňa dané kritérium  |
| 18 - 20 bodov | žiadosť výnimočne spĺňa dané kritérium |

### EXCELENTNOSŤ (max. 40 bodov)

#### Pridaná hodnota projektu (30 bodov)

Odborný hodnotiteľ pre oblasť “vysoké školstvo” hodnotí vo formulári ŽoPPM posúdením časti 1 - Súlad projektu s reformou 5 K8 Plánu obnovy a odolnosti, časti 6 - Príspevok k excelentnosti, prílohe ŽoPPM č. 3 - Investičný plán pridanú vysokú hodnotu pre excelentný výskum a internacionalizáciu. Napríklad modernizácia existujúcich priestorov alebo nové priestory pre koncentráciu excelentného výskumu a doktorandského štúdia vrátane zahraničných výskumníkov, modernizácia existujúcich priestorov alebo nové priestory pre praktickú výučbu v profesijných bakalárskych študijných programoch, obnova existujúcich alebo vybudovanie nových priestorov interiérových zariadení, debarierizácia a moderná digitalizácia budov.

Hodnotí sa za každú aktivitu zvlášť, zo všetkých hodnotení sa spraví vážený priemer podľa výšky žiadaných prostriedkov mechanizmu na aktivitu ako percenta z výšky celkových žiadaných prostriedkov mechanizmu.

**Orientačná tabuľka bodového ohodnotenia kritérií**

|  |  |
| --- | --- |
| 0 bodov | žiadosť vôbec nespĺňa dané kritérium |
| 1 - 8 bodov | žiadosť čiastočne spĺňa dané kritérium  |
| 9 - 16 bodov | žiadosť priemerne spĺňa dané kritérium  |
| 17 - 25 bodov | žiadosť veľmi dobre spĺňa dané kritérium  |
| 26 - 30 bodov | žiadosť výnimočne spĺňa dané kritérium |

#### Súčasná úroveň excelentnosti (10 bodov)

Odborný hodnotiteľ pre oblasť “vysoké školstvo” hodnotí excelentnosť vysokej školy prostredníctvom metodiky [rozpisu dotácií zo štátneho rozpočtu verejným vysokým školám na rok 2022](https://www.minedu.sk/28903-sk/rozpis-dotacii-zo-statneho-rozpoctu-verejnym-vysokym-skolam-na-rok-2022) zverejnenej na webovej stránke MŠVVaŠ SR.

Vysoké školy budú bodovo ohodnotené podľa podielov v oblastiach, v ktorých vykazujú vedecký výkon a podľa počtu tvorivých zamestnancov.

Vysoká škola s najvyšším podielom v oblastiach, v ktorých vykazuje vedecký výkon bude ohodnotená 10 bodmi. Následne budú body pridelené ostatným vysokým školám na základe pomeru podielov hodnotenej vysokej školy a vysokej školy na prvom mieste podľa tabuľky nižšie.

V prípade projektu viacerých vysokých škôl sa ich podiely pri hodnotení sčítavajú.

|  |  |
| --- | --- |
| **Počet bodov** | **Percentuálna hodnota pomeru podielov hodnotenej VŠ a VŠ s najvyšším podielom v oblastiach, v ktorých vykazuje vedecký výkon a počtu tvorivých zamestnancov** |
| 10 bodov | 95 – 100 % |
| 9 bodov | 85 – 94,99 %  |
| 8 bodov | 75 – 84,99 %  |
| 7 bodov | 65 – 74,99 %  |
| 6 bodov | 55 – 64,99 % |
| 5 bodov | 45 – 54,99 % |
| 4 body | 35 – 44,99 % |
| 3 body | 25 – 34,99 % |
| 2 body | 15 – 24,99 % |
| 1 bod | 5 – 14,99 % |
| 0 bodov | 0 – 4,99 % |

### KVALITA STAVBY (max. 60 bodov)

Hodnotí za každú aktivitu zvlášť, zo všetkých hodnotení sa spraví vážený priemer podľa výšky žiadaných prostriedkov mechanizmu na aktivitu ako percenta z výšky celkových žiadaných prostriedkov mechanizmu.

#### Pripravenosť (15 bodov)

Odborný hodnotiteľ pre oblasť “stavebníctvo” hodnotí v prílohe ŽoPPM č. 2 - Projektová dokumentácia stav pripravenosti doložených dokumentov vzhľadom na nasledovné kritériá.

|  |  |
| --- | --- |
| Pozemok vo vlastníctve / dlhodobom prenájme | 3 body |
| Územné rozhodnutie platné pre účely na ktoré je podaná ŽoPPM | 3 body |
| Projektová dokumentácia vypracovaná | 3 body |
| Stavebné povolenie vydané / písomné oznámenie stavebného úradu v prípade, ak stačí ohlásenie stavebnému úradu | 3 body |
| Verejné obstarávanie ukončené zmluvou so zhotoviteľom | 3 body |
| **∑ kumulatívne** | **15 bodov** |

#### Uskutočniteľnosť (15 bodov)

Odborný hodnotiteľ pre oblasť “stavebníctvo” hodnotí v prílohe ŽoPPM č. 2 - Projektová dokumentácia a vo formulári ŽoPPM posúdením časti 6 a 13, dosiahnuteľnosť stanovených cieľov, pravdepodobnosť zrealizovania stavby, zhodnotenie rizík a ich navrhovaného predchádzania a iné.

**Orientačná tabuľka bodového ohodnotenia kritérií**

|  |  |
| --- | --- |
| 0 bodov | žiadosť vôbec nespĺňa dané kritérium |
| 1 - 4 bodov | žiadosť čiastočne spĺňa dané kritérium  |
| 5 - 8 bodov | žiadosť priemerne spĺňa dané kritérium  |
| 9 - 12 bodov |  žiadosť veľmi dobre spĺňa dané kritérium  |
| 13 - 15 bodov | žiadosť výnimočne spĺňa dané kritérium |

####  Cena za m2 (20 bodov)

Odborný hodnotiteľ pre oblasť “rozpočet” hodnotí cenu za m2 vo formulári ŽoPPM posúdením časti 6 a 9 v závislosti od dodaných žiadostí, najnižšia cena za m2 v rámci kategórie získa 100 %, najvyššia 0 %.

*Napr.: najnižšia cena za nadstavbu bola 1000 €/m2, najvyššia 3000 €/m2*

|  |  |  |  |
| --- | --- | --- | --- |
| 1000 EUR/m2 |   | 100 % | 20 bodov |
| 1200 EUR/m2 | =1000+(3000-1000)/100\*10 | 90 % | 18 bodov |
| 1400 EUR/m2 | =1200+(3000-1000)/100\*10 | 80 % | 16 bodov |
| ... | ... | ... |   |
| 2600 EUR/m2 | =2400+(3000-1000)/100\*10 | 20 % | 4 body |
| 2800 EUR/m2 | =2600+(3000-1000)/100\*10 | 10 % | 2 body |
| 3000 EUR/m2 |   | 0 % | 0 bodov |

#### Deklarovaná energetická úspora nad rámec minimálnych požiadaviek (10 bodov)

Odborný hodnotiteľ pre oblasť “rozpočet” hodnotí cenu za m2 vo formulári ŽoPPM posúdením časti 9 - rozpočet projektu v závislosti od dodaných žiadostí. Najnižšia spotreba kWh/m2 a v rámci kategórie získa 100 %. Najnižšie hodnotenie 0 % získa budova spĺňajúca minimálne požiadavky v rámci kategórie.

*Napr. najnižšia primárna energia pre novostavbu 24 kWh/m2.a (t.j. 100 %), najvyššia spĺňajúca A0 (t.j. 34 kWh/m2.a)*

|  |  |  |  |
| --- | --- | --- | --- |
| 24 kWh/m2.a |   | 100 % | 10 bodov |
| 25 kWh/m2.a | =26-(34-24)/100\*10 | 90 % | 9 bodov |
| 26 kWh/m2.a | =27-(34-24)/100\*10 | 80 % | 8 bodov |
|   | ... | ... |   |
| 32 kWh/m2.a | =33-(34-24)/100\*10 | 20 % | 2 body |
| 33 kWh/m2.a | =34-(34-24)/100\*10 | 10 % | 1 bod |
| 34 kWh/m2.a |   | 0 % | 0 bodov |